
Općinski načelnik
KLASA: 363-05/23-01/4
URBROJ: 2170-33-01-24-01

Skrad, 15. veljače 2024. 
OPĆINSKO VIJEĆE OPĆINE SKRAD

N/R predsjednika Tončeka Kezele



Na temelju članka 50. Statuta Općine Skrad („Službene novine Općine Skrad“ broj 3/21) podnosim Općinskom vijeću Općine Skrad na razmatranje i usvajanje 

Prijedlog Odluke o V. izmjeni i dopuni Odluke o socijalnoj skrbi Općine Skrad

                        Općinski načelnik






Damir Grgurić, dipl.ing.

O B R A Z L O Ž E NJ E

prijedloga Odluke o V. izmjeni i dopuni Odluke o socijalnoj skrbi

Zakonom o socijalnoj skrbi uređuje se djelatnost socijalne skrbi, načela socijalne skrbi, financiranje socijalne skrbi, prava i socijalne usluge u sustavu socijalne skrbi i postupci za njihovo ostvarivanje, korisnici, sadržaj i način obavljanja djelatnosti socijalne skrbi, stručni radnici u socijalnoj skrbi, zbirke podataka, inspekcijski i upravni nadzor te druga pitanja značajna za djelatnost socijalne skrbi. 
Odlukom o socijalnoj skrbi Općine Skrad („Službene novine Primorsko-gorankse županije” broj 25/99, 11/07, 09/09, 43/12 i 43/13) propisani su, između ostalog, uvjeti za ostvarivanje prava na jednokratnu novčanu pomoć za rođenje djeteta, kao i visina novčane pomoći te način isplate. 

Obzirom da je zadnji izmjena visine jednokratne novčane pomoći za rođenje djeteta bila 2013. godine, a u međuvremenu je došlo do značajne inflacije odnosno općeg povećanja cijena, Općinski načlenik u sladu sa pronatalitetnom politikom Općine Skrad predlaže značajno povećanje novčane pomoći, odnosno za rođenje prvog djeteta planira se povećanje sa 331,81 eura na 900,00 eura, drugog djeteta sa 398,17 eura na 1.200,00 eura, a trećeg i svakog daljnjeg djeteta na 2.000,00 eura (dosadašnji iznosi pomoći su 464,52 eura za rođenje trećeg djeteta, 530,89 eura za rođenje četvrtog djeteta te 663,61 eura za rođenje petog, šestog i svakog daljnjeg djeteta).

Ovim izmjjenama planira se i izmjena uvjeta za ostvarivanje prava na novčanu pomoć za rođenje djeteta, odnosno predloženi uvjet za ostvarivanje prava je da oba roditelja i dijete imaju prebivalište na području Općine Skrad, za razliku od dosadašnjeg uvjeta kojim je bilo propisano da samo dijete treba imati prebivalište na području Općine Skrad.


Posljednje izmjene odnose se na način i vremenski okvir isplate sredstva te se predlaže propisivanje isplate u roku od 30 dan aod dana dostave Rješenaj o odobravanju zahtjeva roditelju – podnsitelju zahtjeva, dok je prethodno vilo prospisano isplaćivanje povodom božićnih blagdana. 

Na temelju članka 21. stavak 1. Zakona o socijalnoj skrbi ("Narodne novine" broj 18/22, 46/22, 119/22, 71/23, 156/23) i članka 34. Statuta Općine Skrad ("Službene novine Primorsko goranske županije“ broj 3/21) Općinsko vijeće Općine Skrad na sjednici održanoj ___________ 2024. godine, donijelo je

O D L U K U

o V. izmjeni i dopuni Odluke o socijalnoj skrbi Općine Skrad

Članak 1.

Članak 25. Odluke o socijalnoj skrbi Općine Skrad („Službene novine Primorsko-goranske županije“ broj 25/99, 11/07, 09/09, 43/12 i 43/13) mijenja se i glasi:

„1. Rođenjem djeteta s prebivalištem na području Općine Skrad, roditelji s prebivalištem na području Opčine Skrad od kojih barem jedan roditelj treba imati prijavljeno prebivalište na području Općine Skrad najmanje godinu dana prije podnošenja zahtjeva,  stječu pravo na jednokratnu novčanu pomoć u iznosu od 900,00 eura za prvo dijete, 1.200,00 eura za drugo dijete i 2.000,00 eura za treće i svako daljnje dijete.

2. Za ostvarivanje prava iz prethodnog stavka, roditelji su dužni Jedinstvenom upravnom odjelu Općine Skrad predati zahtjev za ostvarivanje prava na novčanu potporu za novorođenče i priložiti: 

- uvjerenje o prebivalištu roditelja i djeteta,  

- rodni list djeteta te 
- osobnu iskaznicu i kopiju tekućeg računa roditelja – podnositelja zahtjeva, 

u roku od 30 dana od dana rođenja djeteta za koje se podnosi zahtjev.
3. Pomoć iz stavka 1. ovog članka isplaćuje se u roku od 30 dana od dana dostave Rješenja o odobravanju zahtjeva roditelju – podnositelju zahtjeva.“ 

Članak 2.

                 Ova Odluka stupa na snagu osmog dana od dana objave u "Službenim novinama 

Općine Skrad“.

KLASA: 550-01/24-01/

URBROJ: 2170-33-01-24-
Skrad, _________ 2024. godine
OPĆINSKO VIJEĆE OPĆINE SKRAD

                  :                                                                                                Predsjednik

                                                                                                           Tonček Kezele, ing.el.
